
1. Жалпы жоболор

1.1. Шайлоочуларды мамлекеттик эсепке алуу “Кыргыз Республикасынын Президентин жана Кыргыз Республикасынын Жогорку Кеңешинин депутаттарын шайлоо жөнүндө” Кыргыз Республикасынын конституциялык Мыйзамына, “Кыргыз Республикасынын Шайлоо жана референдум өткөрүү боюнча шайлоо комиссиялары жөнүндө”, “Жергиликтүү кеңештердин депутаттарын шайлоо жөнүндө”, Жеке мүнөздөгү маалыматтар жөнүндө” Кыргыз Республикасынын мыйзамдарына жана башка мыйзамдарга ылайык Кыргыз Республикасынын Шайлоочуларды эсепке алуунун бирдиктүү системасы (мындан ары - ШЭБС) аркылуу ишке ашырылат.

1.2. Шайлоочуларды эсепке алуунун бирдиктүү системасы
 шайлоочулардын, референдумдун катышуучуларынын тизмелерин түзүүдө, шайлоо округдарын, шайлоо участкаларын уюштурууда, Кыргыз Республикасынын Президентин, Кыргыз Республикасынын Жогорку Кеңешинин депутаттарын, Жергиликтүү кеңештердин депутаттарын шайлоону жана  Кыргыз Республикасынын референдумун даярдоого жана өткөрүүгө байланыштуу башка иштерди жасоодо, шайлоолорго катышууга  Кыргыз Республикасынын жарандарынын укуктарынын жана шайлоо укуктарынын кепилдиктерин камсыздоо максатында уюштурулат. 

1.3. Бул Жобо төмөнкүдөй тартипти аныктайт:


- шайлоочулар, референдумдун катышуучулары жөнүндө маалыматтарды түзүүнүн жана тактоонун; 


- каттоо кызматынын органдарынын, жергиликтүү өз алдынча башкаруу органдарынын, шайлоо комиссияларынын, референдум боюнча комиссиялардын, калктын эсебин алууну жүргүзүүчү мекемелердин, уюмдардын биргелешкен аракеттерин.
2.  Колдонулуучу терминдер: (Алфавиттик тартипте)
 
Бул Жободо мыйзамдарга ылайык төмөнкүдөй терминдер колдонулат:


Шайлоочунун убактылуу карточкасы – шайлоо дареги боюнча добуш берүүнү камсыздоо үчүн колдонулуучу шайлоочунун туруктуу карточкасына тиркеме. Убактылуу карточкалар чектелбеген санда түзүлүшү мүмкүн, мында акыркы жазуу жарактуу болуп эсептелет. Убактылуу карточка УШКнын номерин жана шайлоо дарегин камтыйт.

Кыргыз Республикасынын шайлоочуларды эсепке алуунун бирдиктүү системасы – Кыргыз Республикасында шайлоочуларды, референдумдун катышуучуларын мамлекеттик каттоо (эсепке алуу), шайлоо комиссияларынын, референдум боюнча комиссиялардын иш-аракеттерин жана  маалыматтык камсыздоону автоматташтыруу үчүн арналган уюштуруу-технологиялык система; 


шайлоо дареги – шайлоочунун туруктуу жашаган жери болуп саналбаган, бирок ал добуш берүү ниетин билдирген дареги;


референдум боюнча комиссия - Кыргыз Республикасынын референдумун даярдоону жана өткөрүүнү уюштуруучу жана камсыздоочу коллегиалдуу орган;

жашаган жери боюнча калкты каттап эсепке алуу органдары – мамлекеттик каттоо кызматы бар шаарларда, поселоктордо, айылдардагы калктуу конуштарда, жабык аскердик шаарчаларда, ошондой эле чек ара зонасында же жабык административдик-аймактык түзүлүштөрдө жайгашкан, каттоо кызматынын органдары бар калктуу конуштарда, калган калктуу конуштарда – жергиликтүү өз алдынча башкаруу органдары;  


кийинкиге калтырылган арыз – карточкасын АШКнын СА өз районунун маалыматтар базасында таба албаган жарандын № 2 форма боюнча  арызынын негизинде түзүлгөн маалыматтар базасындагы жазуу;


шайлоочунун туруктуу карточкасы – шайлоочунун аты-жөнүн, туулган күнүн, дарегин, УШКнын номерин, карточканы колдонуу мөөнөтүн, ПИНди камтуучу  маалыматтар базасындагы жазуу;


туруктуу жашаган жери – тиешелүү документинде каттап эсепке алуу органдарынын каттоо белгиси менен тастыкталган жарандын Кыргыз Республикасынын аймагындагы жашаган жери;  


шайлоочуларды каттоо – Кыргыз Республикасынын жигердүү шайлоо укугуна ээ жарандарын эсепке алуу; 

системдик администратор – шайлоочуларды эсепке алуунун автоматташтырылган системасынын каражаттарынын комплексин пайдаланууну камсыздоочу адистер;


ААББС (СОАТЕ) - КРнын Улуттук статистика комитети тарабынан иштелип чыккан Административдик аймактык бирдиктердин белгилеринин системасы.


Референдумдун катышуучусу – референдумга катышуу укугуна ээ болгон Кыргыз Республикасынын жараны.

Кыскартуулар:

ЖК – Кыргыз Республикасынын Жогорку Кеңеши

МКК – Мамлекеттик каттоо кызматы

ЖАМК – Жазаларды аткаруунун мамлекеттик кызматы

ТИМ - Кыргыз Республикасынын Тышкы иштер министрлиги

КМ - Кыргыз Республикасынын Коргоо министрлиги

СФ - Кыргыз Республикасынын Социалдык фонду

СА – системдик администратор

ПИН – жеке идентификациялык номер

УШК – участкалык шайлоо комиссиясы

АШК – аймактык шайлоо комиссиясы

БШК - Кыргыз Республикасынын Шайлоо жана референдум өткөрүү боюнча борбордук комиссиясы

3. Шайлоочуларды эсепке алуунун бирдиктүү системасынын функциялары 






(ШЭБС)


3.1. Шайлоочуларды эсепке алуунун бирдиктүү системасы жигердүү шайлоо укугуна, референдумга катышуу укугуна ээ Кыргыз Республикасынын жарандарын каттоону жана эсепке алууну камсыз кылат.

3.2. Шайлоочуларды эсепке алуунун бирдиктүү системасы шайлоочулардын, референдумга катышуучулардын тизмесин түзүү жана жарыялоо үчүн Борбордук шайлоо комиссиясы тарабынан пайдаланылат.

3.3. ШЭБС жергиликтүү өз алдынча башкаруу органдары, мамлекеттик каттоо кызматы (МКК), Кыргыз Республикасынын Социалдык фонду жана ар кандай каттоонун түрлөрүн жүргүзгөн башка органдар менен мекемелер тарабынан берилген Кыргыз Республикасынын жарандарын каттоо жана эсепке алуу боюнча маалыматтардын жана төмөндө турган шайлоо комиссияларынан мыйзамда белгиленген тартипте келип түшкөн маалыматтардын негизинде шайлоочулардын тизмесин түзүү үчүн колдонулат.


3.4. СОАТЕге Кыргыз Республикасынын Улуттук стаитистика комитети тарабынан киргизилүүчү өзгөртүүлөр жана толуктоолор сөзсүз түрдө БШКга, МККга жана СФга берилет.
4. Шайлоолор аралык мезгилде ШЭБСни колдонуу

4.1. Шайлоолор аралык мезгилде БШК мамлекеттик каттоо кызматынан (МКК), Кыргыз Республикасынын Социалдык фондунан, КР ТИМ, ЖАМК (ГСИН), ЖӨБ органдарынан жана Кыргыз Республикасынын жарандарын каттоо жана эсепке алуунун ар кандай түрлөрүн жүргүзгөн башка органдар менен мекемелерден келип түшүүчү катталган шайлоочулар жөнүндө маалыматтарды түзүүнү жана тактоону жүргүзөт.

     
4.2. МККнын маалымат берүү тартиби



4.2.1. МКК жума сайын төмөнкүдөй маалымат берет: СОАТЕнин кодун, көчөнү, үй номерин, квартира номерин көрсөтүү менен районду, калктуу конушту кошо алганда шайлоочунун аты-жөнүн, туулган күнүн, паспортунун колдонуу мөөнөтүнүн бүтүшүн, ПИНди. Бул маалыматтар БШКга бүтүндөй республика боюнча  электрондук маалыматтар базасындагы жазуу менен берилет. Ар бир жазууда иреттик номери болот. МКК жазуулардын катар номерин көрсөтүү менен маалыматтарды өзгөртүүгө укуктуу. 

4.2.2. МКК Кыргыз Республикасынын чегинен сырткары туруктуу жашоого кетишкен жарандар жөнүндө, ошондой эле  жеке адамдардын жарандык абалынын актыларын  каттоо (ЗАГС) жөнүндө маалыматтарды,  Кыргыз Республикасынын жарандарынын каза болгон фактылары тууралуу маалыматтарды ай сайын берип турат. Маалыматтар БШКга бүткүл республика боюнча маалыматтардын электрондук базасындагы жазуулар түрүндө шайлоочунун районун, калктуу конушун, көчөсүн, үй номерин, квартира номерин кошо алганда, аты-жөнүн, туулган күнүн, ПИНди, шайлоочунун дарегин  көрсөтүү менен берилет.  Ар бир жазуунун катар номери болот.

4.3. СФнын маалымат берүү тартиби


4.3.1. СФ ай сайын бүткүл республика боюнча пенсия берүү токтотулган пенсионерлер жөнүндө төмөнкүлөрдү камтыган маалыматтарды берет: СОАТЕнин кодун, көчөсүн, үй, квартира номерин (0-токтотулган, 1-калыбына келтирилген) статусун” көрсөтүү менен районун, калктуу конушун көрсөтүү менен жарандын аты-жөнүн, туулган күнүн, ПИНди, дарегин. Маалыматтар БШКга маалыматтардын электрондук базасындагы жазуу түрүндө берилет. Ар бир жазууда уникалдуу катар номери болот.

4.3.2. СФ пенсия берүү калыбына келтирилген пенсионерлер жөнүндө маалымат берет. Маалымат 4.3.1-пунктта көрсөтүлгөн түрдө берилет.


4.4. ТИМдин маалымат берүү тартиби


4.4.1. ТИМ Кыргыз Республикасынын чегинен сырткары жүргөн жана консулдук эсепте турган адамдар жөнүндө төмөнкүлөрдү камтыган маалыматтарды ай сайын берип турат: райондун, калктуу конушту, көчөсүн, үй, квартира номерин кошо алганда шайлоочунун аты-жөнүн, туулган күнүн, ПИНди, дарегин. Маалыматтар БШКга белгиленген форма боюнча маалыматтардын электрондук базасындагы жазуу түрүндө берилет (1-тиркеме).

4.4.2. ТИМ башка мамалекеттин жарандыгын алган КРнын жарандары жөнүндө ай сайын маалымат берип турат. Бул маалыматтар БШКга белгиленген форма боюнча маалыматтардын электрондук базасындагы жазуу түрүндө берилет (2-тиркеме).


4.5. Жазаларды аткаруу башкы башкармалыгынын (ЖАББ) маалымат берүү тартиби


4.5.1. Кылмыш-жазык системасынын органдары (мекмелери)  соттун өкүмү менен соттолгон, ошондой эле камактан бошотулган Кыргыз Республикасынын жарандары жөнүндө кийинкилерин ай сайын тактоо менен БШКга маалымат берип турат. Маалыматтар БШКга белгиленген форма боюнча маалыматтардын электрондук базасындагы жазуу түрүндө берилет, анда төмөндөй маалыматтар камтылат:  райондун, калктуу конуштун, көчөсүн, үй, квартира номерин кошо алганда шайлоочунун аты-жөнү, туулган күнү, ПИНди, дареги. (3-тиркеме, 4-тиркеме).

4.6. ЖӨБ органдары тарабынан шайлоочулар жөнүндө маалыматтарды тактоонун тартиби 

4.6.1. Жыл сайын 10-январдан жана 10-августан кечиктирбестен  СА ЖӨБ органдарына АШК ЖӨБ органдарына шайлоочулар жөнүндө маалыматтарды тактоо үчүн шайлоочулардын тизмесин берет. ЖӨБ органдары катталган шайлоочулар жөнүндө маалыматтарды алган күндөн тартып бир айдын ичинде текшерүүнү жана тактап чыгууну жүргүзөт жана тизмелерди тактоо үчүн материалдарды САга  берет (№ 1 форма, № 3 форма). 1 жана 3-формалар жарандардардан кагаз жүзүндө  кабыл алынып, ЖӨБ органынын жетекчисинин мөөрү жана койгон колу менен күбөлөндүрүлөт (6, 7-тиркемлер). Эгерде 10-февралдан 10-мартка же 10-августан 10-сентябрга чейинки мезгилде шайлоо жарыяланбаса, шайлоочулар жөнүндө маалыматтарды тактоо жүргүзүлбөйт.

4.6.2. ЖӨБ органдары белгиленген форма боюнча шайлоочулардын тизмесине киргизилген, бирок андан чыгарылган адамдар жөнүндө САга маалымат берет, анда аты-жөнү, жашаган жеринин дареги, АШКнын номери, ПИН көрсөтүлүп, ЖӨБ органынын жетекчисинин мөөрү жана койгон колу менен күбөлөндүрүлөт (5-тиркеме). 

4.7. Шайлоо аралык мезгилде жаранды шайлоочулардын тизмесинен чыгаруу кайталанган жазууларды аныктоонун негизинде (ПИНдин дал келишинин негизинде) жарандарды каттаган (эсепке алган) тиешелүү органдардан алынган жазуу жүзүндөгү маалыматтардын негизинде жүргүзүлөт.


4.8. Шайлоо аралык мезгилде жаранды шайлоочулардын тизмесинен чыгаруу жарандын башка мамлекеттин жарандыгын алгандыгы тууралуу ТИМден алынган маалыматтардын негизинде жүргүзүлөт.

5. Шайлоолорду өткөрүү мезгилинде ШЭБСни колдонуу


5.1. Шайлоолорду (референдумду) өткөрүү мезгилинде ШЭБСиде камтылган шайлоочулар, референдумдун катышуучулары жөнүндө маалыматтар шайлоо участкаларынын жана округдарынын  чек араларын аныктоо жана шайлоочулардын тизмесин түзүү үчүн колдонулат.

5.2.  Шайлоочулардын, референдумдун катышуучуларынын тизмеси таанышуу үчүн кагазга басып чыгарылат жана БШКнын сайтына жарыяланат. Шайлоочулардын тизмесин жарыялоонун тартиби жана мөөнөтү  Кыргыз Республикасынын мыйзамдарына ылайык аныкталат. 
 
5.3. Шайлоочулардын, референдумдун катышуучуларынын тизмеси шайлоо бюллетендерин алуу үчүн төмөнкүдөй маалыматтарды камтууга тийиш: УШК №, ПИН. аты-жөнүн, туулган жылын, жашаган жеринин дарегин, эскертүүлөрдү. Шайлоочулардын тизмеси алардын аты-жөнү боюнча алфавиттик тартипте түзүлөт.  


5.4. Шайлоочу, референдумдун катышуучусу тизмеде жок экендиги тууралуу же алар жөнүндө маалыматтардын так эместиги тууралуу кайрылган учурда УШК шайлоочуга тиешелүү арыз жазууну (1 форма, № 3 формада) сунуш кылып, шайлоочунун паспортунун көчүрмөсүн алат жана кайрылууну алгандан тартып 2 күндөн кечиктирбестен маалыматты САга жиберет (6, 7-тиркемелер).


Атайын өкүл арызда көрсөтүлгөн маалыматтарды текшерет жана тизмеге киргизүү же андан баш тартуу, так эместиктерди оңдоо жөнүндө чечим кабыл алат. Системдик администратор дароо тиешелүү тизмеге өзгөртүү киргизет. УШКга чечим кабыл алынган учурдан тартып 2 күндөн кечиктирбестен кабыл алынган чечим тууралуу тиешелүү билдирүү жиберет. УШК шайлоочуга, референдумдун катышуучусуна кабыл алынган чечим тууралуу кабарлайт.

5.4.1.  Эгерде шайлоочудан УШКга шайлоо дареги боюнча добуш берүүнү каалагандыгы тууралуу (Президентти, ЖК депутаттарын шайлоодо) арыз түшсө шайлоочуга паспортунун көчүрмөсүн тиркөө менен тиешелүү арыз жазууну (№ 2 формада) сунуш кылат жана кайрылууну алгандан тартып 2 күндөн кечиктирбестен маалыматты УШКга жиберет (8-тиркеме).


Атайын өкүл  арызда көрсөтүлгөн маалыматтады текшерет жана шайлоо дареги боюнча добуш берүү мүмкүнчүлүгүн берүү жөнүндө чечим кабыл алуу үчүн аны АШКга берет.


Кайрылган жердеги  системдик администратор шайлоочунун тизмеде бар экендигин издейт.  Эгерде шайлоочунун карточкасы табылса СА шайлоочунун убактылуу карточкасын түзөт. 


Эгерде шайлоочунун карточкасы табылбаса кийинкиге чыгаруу арызын түзөт. Бул арыз шайлоочу туруктуу катталган жердеги системдик администратор тарабынан иштелип чыгат. 

Шайлоочунун карточкасы жак болсо СА карточка толтурат жана ага убактылуу карточка түзөт.


Убактылуу карточка түзүүдө шайлоочунун маалыматтары тиешелүү участкадагы шайлоочулардын тизмесине киргизилет, туруктуу катталган жери боюнча шайлоочунун тизмесиндеги катар номери алып салынат,  шайлоочу жөнүндө барды маалыматтар сызылат жана эскертүү графасына шайлоо дареги боюнча добуш берүү жөнүндө УШКнын номери менен белги коюлат. 


Атайын өкүл бул иштер аткарылган учурдан тартып 2 күндөн кечиктирбестен жүргүзүлгөн иштер тууралуу тиешелүү УШКга маалымдайт. УШК кабыл алынган чечим тууралу шайлоочуга билдирет.

5.5. КР Коргоо министлигинин маалымат берүү тартиби


5.5.1. Шайлоо өтүүчү күн жарыялангандан тартып 10 күндөн кечиктирбестен аскердик бөлүктөрдүн командирлери тиешелүү административдик-аймактык бирдикте турган аскердик бөлүк жайгашкан чекте жашаган шайлоочу-аскер кызматчылары, алардын үй-бүлө мүчөлөрү, башка адамдар тууралуу САга маалымат берет. Маалыматта ошол райондун, калктуу конуштун, көчөнүн, үй, квартира нормери менен бирге шайлоочунун аты-жөнү, туулган күнү, ПИН, дареги көрсөтүлүүгө тийиш.

5.5.2. Системдик администратору шайлоо дареги боюнча арыздарды иштеп чыгуу үчүн белгиленген эрежелерге  (№ 2 форма) ылайык берилген маалыматтарды иштеп чыгат (8-тиркеме).
6.   ШЭБСиге жеткиликтүүлүк. ШЭБСи маалыматын коргоо


6.1. ШЭБСиде турган жеке маалыматтар жашыруун болуп саналат. БШК санкцияланбаган жок болуудан, өзгөртүүдөн же жоготуудан сактоо максатында ШЭБСиде турган жеке маалыматтарды коргоону камсыз кылууга милдеттүү.


6.2. ШЭБС системасына кирүү чектелүү болуп саналат. Системага жеткиликтүүлүгү бар адамдардын чөйрөсүн БШК аныктайт. ШЭБС системасына кирүүгө укуктуу адамга жеке логин жана пароль киргизилиши керек, алар пайдалануучунун укуктарына ылайык ресурстарга жекиликтүүлүктү берет жана пайдалануучуну берилген критерийлер боюнча бир түргө келтирүүнү камсыз кылат. Маалыматтар базасынын абалын өзгөртүүчү пайдалануучунун бардык иш-аракеттери сессия убактысын, пайдалануучунун логинин жана ошол пайдалануучу жүргүзгөн өзгөртүүлөрдүн бардык тизмесин көрсөтүү менен милдеттүү түрдө катталат.

6.3. Маалыматтардын сакталышын камсыз кылуу үчүн  мезгил-мезгили менен (айына кеминде бир жолу) резервдик көчүрмө түзүлүп, алар белгиленген тартипте сакталат. Шайлоо мезгилинде резервдик көчүрмөлөр жумасына кеминде бир жолу түзүлөт. Маалыматтар базасынын резервдик көчүрмөсү БШКнын имаратынан 3 километрден кем эмес аралыктагы депозиттик ячейкада сакталууга тийиш.  Эскирген резердик көчүрмөлөр (2 жылдан ашкан) жок кылынууга тийиш.

6.4. Бүтүндүгүн жана юридикалык маанисин камсыздоо үчүн БШКга МККдан электрондук байланыш каналдары аркылуу файлдарды, документтерди жана отчетторду берүүдө электрондук цифралык жазууну колдонуу менен берүүчү тараптын ыйгарым укуктуу адамдары кол коюуга тийиш.
7. Корутунду жоболор

Жергиликтүү өз алдынча башкаруулардын башчылары, шаарлардын мэрлери, калктын эсебин алууну жүргүзгөн мекемелердин, уюмдардын жетекчилери, Кыргыз Республикасынын дипломатиялык өкүлчүлүктөрүнүн, консулдук мекемелеринин жетекчилери, аскер бөлүктөрүнүн командирлери, атайын өкүлдөр жана системдик администраторлор, аймактык шайлоо комиссиялары шайлоочулар жөнүндө маалыматтардын учурунда берилбегендиги, так эместиги, толук эместиги, ошондой эле мамлекеттик сырды түзгөн маалыматтарды ачыкка чыгаруу үчүн мыйзамдарга ылайык жоопкерчилик тартат.
